અકરા- આફ્રિકન દેશ ઘાનામાં પ્રશાસને ગતરોજ એક આદેશ જારી કરીને જણાવ્યું કે, બધી જ મસ્જિદો અને ગિરિજાઘરોમાં પ્રાર્થના માટે લોકોને બોલાવવા લાઉડ સ્પીકરનો ઉપયોગ બંધ કરવામાં આવે. વધુમાં પ્રશાસને આદેશ આપ્યો કે, અઝાન માટે સોશિયલ નેટવર્કિંગ એપ્લીકેશન વ્હોટ્સએપનો ઉપયોગ કરવામાં આવે. આ નિયમ લાગુ કરવાનો મુખ્ય ઉદ્દેશ્ય શહેરી વિસ્તારોમાં ધ્વનુ પ્રદૂષણ પર કાબુ મેળવવાનો છે. ઘાના પ્રશાસનના જણાવ્યા મુજબ ધાર્મિક સ્થળો પર લોકોની સંખ્યા વધારે હોવાને કારણે ટ્રાફિક વધારે રહે છે. પરિણામે ચર્ચની ઘંટીઓ અને મસ્જિદોની અઝાનને કારણે ધ્વનિ પ્રદૂષણ વધે છે. પરિણામે આસપાસમાં રહેતા લોકોને મુશ્કેલીનો સામનો કરવો પડે છે.